
Személygépjármű fékrendszer hőmérséklet-változásainak vizsgálata

Nap mint nap közlekedünk különböző járművekkel, és minden jármű esetén szükség van a biztonságos lassulást, és megállást biztosító berendezésekre. Személygépjárművek esetén elsődlegesen ezt a feladatot a különböző kialakítású fékrendszerekkel oldják meg, melyek a jármű biztonságos megállításán kívül más feladatokat (jármű rögzítése, menetstabilitás biztosítása) is elláthatnak.
Az első tárcsafék 1902-es szabadalmaztatását követően közel fél évszázadot kellett várni, hogy szériaszerűen alkalmazzák gépjárművek fékberendezéseként. A folyamatos átalakítások és fejlesztések következtében napjainkban szinte egyed uralkodóan alkalmazzák személygépjárművek kerékfékrendszereinek ezeket a rendszereket. Kialakítását tekintve több lehetőséget is alkalmaznak, melyet a gyártók tapasztalatai, és a jármű felhasználási jellegétől változik. A kialakításon kívül a felhasznált anyagok és anyagpárok is jelentős mértékben befolyásolják a rendszer működési hatékonyságát.
Különböző tárcsafék-rendszerek más-, és más módon melegedhetnek, de a melegedés minden rendszernél ugyanazokat a hatásokat eredményezik. Ezek a hatások lehetnek hasznosak, illetve károsak is a fékezési folyamatra, valamint a féktárcsák és a fékbetétek élettartamára egyaránt.
Dolgozatom célja, hogy bemutathassam egy minden nap használt biztonsági rendszer működését. Munkám során egy egyedileg készített próbapadon vizsgáltam a féktárcsa és a fékbetétek hőmérsékleteinek eloszlását, valamint a változó hőmérséklet által kiváltott hatásokat. Az ismert szakirodalom, és a rögzített mérési eredmények elegendő információt biztosítottak a kiértékeléshez, és a rendszer részletesebb megismeréséhez.



